Leiðbeiningar um frágang greina á íslensku og á ensku Greinin þarf að berast í endanlegri gerð sem viðhengi í tölvupósti ( Word-skjal ) . Æskilegt er að pdf-skjal fylgi ef höfundur vill skýra sérstaklega hvernig hann hugsar sér útlit greinarinnar , t.d. að því er varðar sértákn og staðsetningu taflna og mynda . Í sjálfu tölvuskeytinu skal tilgreina fullt nafn höfunda ( r ) , nafn stofnunar sem hann / þeir starfa ( r ) við ( ef það á við ) , heimilisfang og netfang . Þar sem greinar fara í ritrýningu er brýnt að höfundar gæti ýtrustu nafnleyndar í fyrstu umferð og gangi t.d. úr skugga um að þeir hafi hreinsað allar persónuupplýsingar úr skjalinu . Einnig er mikilvægt að fara eftir öllum leiðbeiningum og vanda frágang . Hroðvirknislegur frágangur getur haft neikvæð áhrif á niðurstöður ritrýnenda ! 1 . Lengd textans , leturgerð og spássíur Letrið á greininni á að vera Times New Roman og leturstærðin 12 pt. , sú sama á fyrirsögnum og meginmáli . Spássíur eiga að vera stilltar á 2,5 cm á alla fjóra vegu og línubil á 1,5 . Neðanmálsgreinum skal stillt í hóf en sé þeirra þörf eiga þær að vera með letrið Times New Roman og leturstærð 10 , einfalt línubil . Ritrýndar greinar skulu ekki vera lengri en 8000 orð , að öllu meðtöldu ( þ.m.t. heimildarskrá og útdráttur ) . Greininni skal skipt í númeraða kafla og hverjum þeirra má svo skipta í undirkafla eftir því sem þörf krefur . Kaflarnir skulu fá lýsandi heiti auk númers . Bygging greinar gæti þá verið eitthvað á þessa leið : 4 Lokaorð Lykilorð Útdráttur Ef nauðsyn krefur má bæta við öðru lagi undirkafla , t.d. 2.1.1 , 2.1.2 o.s.frv . Gert er ráð fyrir því að allar greinar hefjist á inngangi þar sem m.a. er skýrt frá meginviðfangsefni greinarinnar , efnistökum , efnisskipan og helstu niðurstöðum . Dæmi eru númeruð með tölustöfum . Ef dæmið er í mörgum liðum má merkja hvern lið fyrir sig með bókstaf . ( 4 ) a . Íbúunum fjölgaði . b . Ísinn bráðnaði . c . Skipið sökk . ( Dæmi : Tafla 1 . Algengustu orðmyndirnar í gagnasafninu . ) Merking orða eða orðasambanda skal afmörkuð með einföldum gæsalöppum ofan línu ( t.d. kani ‘ sleði ’ ) en beinar tilvitnanir inni í meginmáli með venjulegum ( íslenskum ) gæsalöppum , t.d. : ... eins og NN segir í grein sinni þá ,, er þetta ný merking “ ( 1990 : 47 ) ... 3 . Töflur og myndir Stærð taflna og mynda verður að miðast við að þær ( ásamt myndatexta ) rúmist á 12 x 17 cm stórum leturfleti . Nauðsynlegt er að marka greinilega fyrir þeim stað í textanum þar sem hentast þykir að koma slíku efni fyrir ( þótt umbrotið ráði útlitinu að lokum ) ; form slíkra merkinga getur t.d. verið : ... [ tafla 1 komi hér ] ... 4 . Neðanmálsgreinar Neðanmálsgreinar skulu númeraðar frá upphafi til enda greinarinnar en fjölda þeirra og lengd skal stillt í hóf . 5 . Tilvitnanir , tilvísanir og heimildaskrá Vísa skal til heimildar við óbeinar jafnt sem beinar tilvitnanir og tilvísanirnar eiga að vera í sviga innan meginmáls . Heiti orðabóka ( r ) má skammstafa og skal skammstöfunin þá skýrð í heimildaskrá . Í heimildaskrá skal gefa nákvæmar upplýsingar um tilvitnuð rit — höfund , útgáfuár , titil bókar eða heiti greinar og rits sem hún birtist í ásamt upplýsingum um blaðsíðutal og árgang tímarits ; jafnframt skal getið um útgáfustað og útgefanda bóka . Málheimar . Sitthvað um málstefnu og málnotkun . Gildi íslenskunnar í Vesturheimi . Í : Birna Arnbjörnsdóttir , Höskuldur Þráinsson og Úlfar Bragason ( ritstj. ) . Gert er ráð fyrir að annar útdrátturinn birtist með greininni í tímaritinu ( á öðru máli en greinin sjálf ) og útdrættirnir á báðum málunum á vefsíðu stofnunarinnar . Jafnframt eru höfundar beðnir að velja fáein meginhugtök sem lykilorð ( á íslensku og ensku ) sem lýsa efni greinarinnar að þeirra mati og ættu 3 – 5 orð eða orðasambönd að duga að jafnaði . Lykilorðin eru birt í lok greinarinnar og eru einkum notuð til að lykla hana í skrám bókasafna .